Ordonnansie vir ‘strande’ sluit nie swem in | Netwerk24
Ordonnansie vir ‘strande’ sluit nie swem in
Alhoewel daar nie tans ’n ordonnansie bestaan wat spesifiek op strande in die Saldanhabaai-munisipale gebied betrek­king het nie, beskik die munisipaliteit wel oor ’n regulasie vir sy openbare geriewe.
Saldanhabaai-munisipaliteit (SBM) het hierdie ordonnansie opgestel ingevolge Artikel 156 van die Suid-Afrikaanse Grondwet van 1996.
In die dokument word die definisie van openbare geriewe uiteengesit as enige gebou, fasiliteit, grond of bates wat aan die munisipaliteit behoort of gehuur word en waartoe die publiek toegang het.
Kampeerterreine, woonwaparke, swembaddens, sportterreine, tuine, staproetes, ontspanningsgebiede, vakansieoorde en spesifiek ook strande word hierby ingesluit.
Die dokument stel SBM in staat om openbare geriewe voldoende te bestuur en om besoekers of inwoners wat die reëls oortree soos uiteengesit hierin, te beboet.
Alhoewel daar melding van strande gemaak word, bevat die ordonnansie nie regulasies met betrekking tot swemmers of waterveiligheid nie.
Volgens Heinrich Robertson, woord­voer­der van die Weskus-distriksmunisi­paliteit, die oorkoepelende raadgewende munisipaliteit waaronder SBM ingedeel is, is die bestuur van strandgebiede op die Weskus “uiters kompleks” omdat nie net die munisipaliteit maar ook verskeie regeringsdepartemente daarby betrokke is.
. SBM het nie teen druktyd op Weslander se vrae hierop gereageer nie.